recursal/SuperWikiNEXT-32B huggingface dataset:
**ג'ון גאווין** (באנגלית: **John Gavin**;‏ 8 באפריל 1931 – 9 בפברואר 2018) היה שחקן קולנוע וטלוויזיה אמריקאי. לאחר פרישתו ממשחק מילא מספר תפקידים ציבוריים בהם שגריר ארצות הברית במקסיקו.

ביוגרפיה
--------

נולד בשם **ג'ון אנתונר גולנור** בלוס אנג'לס. אמו ממקסיקו ואביו ממוצא אירי. הוא למד באוניברסיטת סטנפורד וקיבל תואר בוגר בכלכלה ויחסים באמריקה הלטינית.

במלחמת קוריאה שירת כקצין מודיעין על נושאת המטוסים "פרינסטון". לאחר שחרורו ב-1955 עבר בהצלחה מבחן בד והחל להופיע בסרטים.

ב-1958 שיחק בסרט "עת לאהוב ועת למות" וזכה בפרס גלובוס הזהב לשחקן חדש ומבטיח ביותר.

ב-1959 שיחק בתפקיד ראשי בסרט חיקוי לחיים לצידן של לנה טרנר וסנדרה די.

ב-1960 שיחק בסרט פסיכו של אלפרד היצ'קוק בתור סם לומיס, בן זוגה של מריון (ג'נט לי). באותה שנה שיחק במותחן "קולות בערפל" לצידה של דוריס דיי וב"ניחוח של סקנדל" לצידה של סופיה לורן.

ב-1961 שיחק שוב עם סנדרה די בקומדיה של פיטר יוסטינוב "רומנוף וג'ולייט" בתור רומנוף, בנו של שגריר ברית המועצות ב"קונקורדיה" שמתאהב בג'ולייט, בתו של שגריר ארצות הברית באותה מדינה. באותה שנה שיחק שוב אתה בסרט "נשיקתה הראשונה של תמי".

באותה שנה שיחק בסרט "ספרטקוס" בתור יוליוס קיסר והסרט "רחוב אחורי" לצדן של סוזן הייוורד וורה מיילס.

ב-1967 שיחק בקומדיה המוזיקלית מילי המודרנית והמתוקה לצידה של ג'ולי אנדרוז.

הוא שיחק גם בטלוויזיה בסדרות כמו ספינת האהבה, "דסטרי", "המופע של דוריס דיי", "מרכז רפואי" ו"אי החלומות".

הנשיא רונלד רייגן מינה אותו לשגריר ארצות הברית במקסיקו בשנים 1981–1986.

שימש כיועץ של המזכיר הכללי של ארגון מדינות אמריקה בשנים 1960–1965.

הוא היה חבר בוועד גילדת שחקני המסך ושימש נשיא הוועד בשנים 1971–1973.

פילמוגרפיה חלקית
----------------

* עת לאהוב ועת למות (1958)
* חיקוי לחיים (1959)
* פסיכו (1960)
* קולות בערפל (1960)
* ספרטקוס (1960)
* רומנוף וג'ולייט (1961)
* נשיקתה הראשונה של תמי (1961)
* רחוב אחורי (1961)
* מילי המודרנית והמתוקה (1967)
* המשוגעת משאיו (1969)
* ג'ניפר (1978)

קישורים חיצוניים
----------------

ויקישיתוף מדיה וקבצים בנושא **ג'ון גאווין** בוויקישיתוף

* ג'ון גאווין, במסד הנתונים הקולנועיים IMDb (באנגלית)
* ג'ון גאווין, באתר "אידיבי", מאגר הידע העברי לקולנוע ישראלי ועולמי
* ג'ון גאווין, באתר AllMovie (באנגלית)
* ג'ון גאווין, באתר Rotten Tomatoes (באנגלית)
* ג'ון גאווין, במסד הנתונים הקולנועיים KinoPoisk (ברוסית)
* ג'ון גאווין, באתר Discogs (באנגלית)
* ג'ון גאווין, באתר "Find a Grave" (באנגלית)
* ג'ון גאווין, באתר Internet Broadway Database

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428865305171
* BNE: XX1500938
* BnF: cb13950288z (data)
* GND: 1022226436
* ICCU: CAGV246922
* ISNI: 0000 0003 6840 9614
* LCCN: n87921414
* NARA: 75866259
* NLP: a0000001676428
* NTA: 151753024
* SNAC: w64f2xw4
* SUDOC: 066842220
* VIAF: 12497074
* WorldCat: lccn-n87921414

 |
**ג'ונתן קוי** (באנגלית: **Jonathan Coy**; נולד ב-24 באפריל 1953) הוא שחקן בריטי.

ביוגרפיה
--------

קוי נולד בהאמרסמית', לונדון. הוא מופיע מאז 1975 בעיקר בטלוויזיה. הוא מוכר מתפקידו כהנרי הפקיד של משרד עורכי הדין בסדרת הטלוויזיה "רמפול", כברייסגירדל בסדרה "הורנבלואר - ימאי וג'נטלמן" עיבוד טלוויזיוני לספריו של סי אס פורסטר. עוד הופיע בדמות הגרמני קורט בסדרת הטלוויזיה הבריטית "חמדת ימים" (Brideshead Revisited) בפרק "The Unseen Hook".

ב-2008 שיחק כ'לויד דאלאס' בסיבוב הופעות בבריטניה של המחזה "Noises Off". ב-2011 גילם את דמותו של לאונטו במחזה "מהומה רבה על לא דבר" בהפקה של תיאטרון ויינדהם לצידו של דייוויד טננט. ב-2012 / 2013 שיחק בתפקיד קולונל לויקין במחזה "The Magistrate" מאת פינרו, בתיאטרון המלכותי הלאומי, הפקה שהועלתה במסגרת העונה הרביעית של "National Theatre Live".

קוי השתתף בפרק בסדרת הטלוויזיה "מלחמתו של פויל" כשהוא מגלם מרגל גרמני בשם האנס מאייר. בסדרה "סקרלט פימפרנל" של ה-BBC משנת 1999 גילם את דמותו של הנסיך מוויילס.

ב-2001 השתתף קוי בסרט הטלוויזיה שזכה לשבחי הביקורת "הפתרון הסופי" בתפקיד אריך נוימן. בסרט זה הופיע לצדו של ברנדן קויל שגילם את מפקד הגסטפו היינריך מילר. השניים נפגשו שוב אחרי 10 שנים באתר הצילומים של הדרמה התקופתית "אחוזת דאונטון" שם קוי גילם את מר ג'ורג' מארי, עורך הדין של לורד גרנתהם.

קישורים חיצוניים
----------------

* ג'ונתן קוי, במסד הנתונים הקולנועיים IMDb (באנגלית)
* ג'ונתן קוי, באתר AllMovie (באנגלית)
* ג'ונתן קוי, במסד הנתונים הקולנועיים KinoPoisk (ברוסית)

הערות שוליים
------------

1. ↑  Jonathan Coy at the Internet Movie Database
2. ↑  The Unseen Hook at the Internet Movie Database
3. ↑  BBC Scarlet Pimpernel (Accessed Dec 2010)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 12016245
* GND: 1062425103
* ISNI: 0000 0000 4840 2763
* LCCN: no2005046994
* VIAF: 21874695
* WorldCat: lccn-no2005046994

 |
**ג'יי דוידסון** (באנגלית: **Jaye Davidson**; נולד ב-21 במרץ 1968) הוא שחקן קולנוע בריטי, היה מועמד לפרס אוסקר לשחקן המשנה הטוב ביותר לשנת 1992 על תפקידו בסרט "משחק הדמעות".

ביוגרפיה
--------

דוידסון נולד בריברסייד שבקליפורניה, ארצות הברית, בשם אלפרד איימי. הוא בנו של אב ממוצא גנאי ואם ממוצא אנגלי.
בגיל שנתיים וחצי עבר עם משפחתו להרטפורדשייר שבמזרח אנגליה.

דוידסון התפרסם בעולם בעיקר בזכות יכולת המשחק שגילה בתפקידו כטרנסקסואל בדרמת הפשע "משחק הדמעות" שיצאה ב-1992. בסרט גילם דוידסון את דמותה של דיל, חברתו הטרנסקסואלית של גיבור הסרט פרגוס, לוחם במחתרת האירית. על תפקידו בסרט היה דוידסון מועמד לפרס אוסקר לשחקן המשנה הטוב ביותר ומועמד לפרס באפט"א.

סרט נוסף בו התפרסם דוידסון היה מותחן הפעולה הבדיוני של רולנד אמריך מ-1994, "סטארגייט", בו גילם את דמותו של רע, אל השמש בדמות חייזר אכזרי הנוסע ברחבי הגלקסיה בדמותו של ילד קטן במטרה למצוא גוף בוגר יותר כדי להכיל בו את גופו הגוסס.

בהמשך עזב דוידסון את תחום המשחק וחזר לעסוק בתחום האופנה, בו עסק לפני שנכנס לתחום המשחק. דוידסון עובד כאסיסטנט אופנה בלונדון, בין השאר עבור חברת וולט דיסני.

קישורים חיצוניים
----------------

* ג'יי דוידסון, במסד הנתונים הקולנועיים IMDb (באנגלית)
* ג'יי דוידסון, באתר AllMovie (באנגלית)
* ג'יי דוידסון, באתר Rotten Tomatoes (באנגלית)
* ג'יי דוידסון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007434379605171
* BIBSYS: 98058580
* BNE: XX1106500
* BnF: cb14024948k (data)
* GND: 1149848022
* ISNI: 0000 0001 0888 6692
* LCCN: no95054675
* NKC: xx0150490
* NLA: 35493727
* SNAC: w6r86btk
* SUDOC: 055670199
* Trove: 973240
* VIAF: 37115345
* WorldCat: lccn-no95054675

 |
**ג'יימס טימותי "טים" דיילי** (באנגלית: **James Timothy "Tim" Daly**; נולד ב-1 במרץ 1956) הוא שחקן, מדבב ומפיק אמריקאי.

ביוגרפיה
--------

דיילי נולד במנהטן לג'יימס ומארי, שניהם שחקנים. יש לו שלוש אחיות בוגרות, בהן השחקנית טיין דיילי. הוא החל ללמוד משחק בבית הספר התיכון והמשיך לאחר מכן לבנינגטון קולג' בורמונט.

קריירה
------

בשנת 1990 דיילי התפרסם כששיחק בתפקיד ג'ו האקט בקומדיית המצבים "כנפיים" (אנ') של רשת NBC.

בשנת 1993 שיחק את דמותו של קולונל ג'יימס ג'קסון ג'וניור במיני-סדרת הטלוויזיה "המלכה של אלכס היילי" ברשת CBS. שיחק גם בסרט הטלוויזיה של NBC, "בקו החובה: אמבוש בוייקו", המספר את התפתחות המצור בווייקו ואת מותו של דייוויד כורש. בסרט שיחקו גם ניל מקדונו וג'רי ראיין. 

בשנת 1996 שיחק לצד לייב שרייבר בסרט "דניס על הקו". ב-1998, הוא הופיע במספר פרקים במיני סדרה של טוס הנקס, "מכדור הארץ לירח", ושיחק את האסטרונאוט ג'יימס לוול.

בשנת 2000 החל לשחק בסדרת הטלוויזיה "הנמלט" ב-CBS, אשר מהווה רימייק לסדרת טלוויזיה באותו שם משנות ה-60. בסדרה גילם דיילי את ד"ר ריצ'רד קימבל, אדם שמואשם ברצח אשתו ונעצר. בורח ממעצר, משנה את זהותו ועושה הכל בשביל להוכיח את חפותו. לסדרה עונה אחת ובה 22 פרקים. 

בשנת 2002 שיחק בסרט הטלוויזיה "אאוטסיידר" את ג'וני, לצד נעמי ווטס. באותה שנה התארח בפרק בסדרה "מונק". ב-2003, התארח בפרק בסדרה "המשפט של איימי". בשנת 2004, שיחק במספר פרקים בסדרה "הסופרנוס".

בשנת 2005 כיכב בסדרת הטלוויזיה "עיניים", דרמת פשע מבית ABC, בו גילם את ארלן ג'אד, מנהל חברת סיכונים. בסדרה שלא צלחה ושידרה רק 4 פרקים (תוך 12), כיכבו בין היתר לורה לייטון ואריק מביוס. ב-2006, התארח בפרק בסדרה "גבירתי הנשיא".

בשנת 2007, התארח בסדרה "האנטומיה של גריי" שם שיחק בתור פיט ויילדר והמשיך עם דמות זו לסדרת הבת "מרפאה פרטית". 

ב-2009 דיבב את סופרמן בסרט האנימציה "סופרמן/באטמן: אויבי הציבור".

בשנת 2014 שיחק בסרט הביוגרפי "עובדות אמיתיות" בכיכובו של ג'ון הוקס. באותה שנה החל לשחק את דמותו של ד"ר הנרי מקורד, בעלה של מזכירת המדינה, בסדרה "מזכירת המדינה", והתארח בסדרה "מינדי". 

בשנת 2015 השתתף בסרט "גאות של הלב".

בשנת 2023 גילם את ביל בסדרה הקומית של הולו "*Unprisoned*".

חיים אישיים
-----------

ב-1982, נישא לשחקנית איימי ואן נוסטרנד. לזוג שני ילדים: סאם ואמילין. ב-2010, התגרשו השניים. החל מדצמבר 2014, הוא בזוגיות עם השחקנית טיאה ליאוני.

ב-2012, דיילי הביע את תמיכתו בפומבי בברק אובמה כמועמד לנשיאות ארצות הברית. באותה שנה, טיפס דיילי את הר הקילימנג'רו באפריקה. בינואר 2017, עבר דיילי תאונת סקי ושבר את שתי רגליו.

קישורים חיצוניים
----------------

ויקישיתוף מדיה וקבצים בנושא **טים דיילי** בוויקישיתוף

* טים דיילי, במסד הנתונים הקולנועיים IMDb (באנגלית)
* טים דיילי, באתר AllMovie (באנגלית)
* טים דיילי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007426791605171
* BNE: XX1735055
* BnF: cb140345867 (data)
* GND: 1011243377
* ISNI: 0000 0001 1879 6818
* LCCN: n93112980
* NKC: xx0149859
* NLA: 41898889
* NLP: a0000001634238
* NTA: 111385830
* SNAC: w6xw5fdt
* SUDOC: 165962615
* Trove: 1456610
* VIAF: 95123398
* WorldCat: lccn-n93112980

 |
**טל מן** (נולדה ב-23 ביוני 1974) היא דוגמנית, שדרנית רדיו, מנחת טלוויזיה ומעצבת תכשיטים ישראלית.

קריירה
------

בשנת 1995 פרצה לראשונה לתודעה הציבורית כאשר התחרתה על תואר "נערת הגלגל" בשעשועון "גלגל המזל" בערוץ 2. בתחרות זכתה מן בתואר "חביבת הקהל" ורות גונזלס זכתה להיות "נערת הגלגל". ב-1998 הפכה מן ל"נערת הגלגל" לאחר שהחליפה את סיגל שחמון שפרשה מהתוכנית.

בשנת 1996 הגישה את תחרות הקדם אירוויזיון לצד רון לוינטל, ובאותה שנה השתתפה גם בפסטיגל עם השיר "נשיקה קטנה" שזכה במקום הרביעי. בשנת 1998 הגישה מן את התוכנית "זאפזאפים".

במהלך השנים 1996–2001 הגישה מן את "תוכניות הילדים והנוער" בערוץ 1, ובמקביל הנחתה את התוכנית "זאפ לראשון" ששודרה בערוץ זה בין השנים 1996- 2003. כמו כן, הגישה מן תוכנית ברדיו 99 ושימשה מספר פעמים כשופטת בתחרות מלכת היופי.

בשנת 2009 השתתפה בסרט "דוד חיים" בתפקיד אמא של מעיין.

בשנת 2010 החליפה מן את קרין מגריזו בתוכנית "יופי של יום" ששודרה בערוץ 2 ושנה לאחר מכן עברה להנחות את "תוכנית הבראה" באותו ערוץ. בשנת 2012 החלה להנחות את התוכנית "יצירה מקומית", גם הוא בערוץ 2 במסגרת שידורי קשת.

חיים אישיים
-----------

מן הייתה נשואה לאיש העסקים ניר שרצקי.

נמצאת בזוגיות עם רונן ברקה. אם לשתי בנות.
מתגוררת ברמת השרון.

קישורים חיצוניים
----------------

* טל מן, במיזם "אישים" לתיעוד היצירה הישראלית
* טל מן, במסד הנתונים הקולנועיים IMDb (באנגלית)
* יובל אברמוביץ', הגלגול הבא: מה עובר על טל מן?, באתר nrg‏, 9 באוקטובר 2008
* ליבת גרינבוים, טל רוצה לחזור אל הגלגל, באתר ynet, 14 ביוני 2011
* יוני פרוים, טל מן: כשהייתי ב"גלגל המזל" התעשייה הייתה תמימה, במדור "פנאי פלוס" באתר ynet‏, 27 בינואר 2018
* קרן נתנזון ויץ, טל מן על ההתמודדות עם סרטן צוואר הרחם: "לא מתכוונת לוותר", באתר Xnet‏, 24 במרץ 2019
**אריאל מייזליץ** (נולד ב-1933) הוא אדריכל ישראלי.

ביוגרפיה
--------

מייזליץ הוא יליד קהיר, 1933, ובגיל שנה וחצי היגר עם הוריו לארץ ישראל. גדל בתל אביב ואת הכשרתו המקצועית כאדריכל השלים בטכניון במסלול עתודה, במחזור שבו למדו גם אדריכלים כמו מרדכי בן-חורין, עדינה וניסן כנען, אברהם ונטורה וגם שלמה פלד שהיה כמוהו עתודאי. יחד עם פלד המשיך לשירות צבאי כאדריכל בפיקוד הדרום ויחד הם גם סיימו קורס קצינים. בתום שירותו הצבאי עבד כשכיר במשך שנה במשרדו של האדריכל יצחק מור, ולאחר מכן המשיך למשרדו של האדריכל דב כרמי.

ב-1962 חבר לפלד ויחד הקימו שותפות שהחזיקה מעמד עד לפטירתו הפתאומית של פלד ב-1984. לאורך השנים הם זכו בתחרויות תכנון רבות, בפרסים גבוהים או בפרסי קניה. שותפות מייזליץ-פלד הייתה מהשותפויות הבולטות והפוריות של הברוטליזם בישראל בשנות השיא של הזרם (שנות ה-60 וה-70).

בין הפרויקטים המפורסמים שתכננו ניתן למנות את שיכון העובדים הטכניים במכון ויצמן למדע ברחובות, תיכון אורט "יד שפירא" ביפו, קמפוס הישיבה התיכונית הטכנולוגית "קריית נוער" בשכונת בית וגן בירושלים, מלון רמדה רנסאנס בחוף הים של תל אביב, "מצודת כפיר" (כיום מחנה נחמיה, המשמש את מפקדת פיקוד המרכז), בניין הנהלת משרד החקלאות בקריה החקלאית בבית דגן ובניין בנק הדם המרכזי הארצי של מגן דוד אדום בבית החולים שיבא

ארכיון עבודותיהם של השניים לא נשמר, מלבד כמה עשרות פריטים ששמורים בארכיון אדריכלות ישראל.

מייזליץ פרש מעבודה בשנת 2000. בתו היא האדריכלית גנית מייזליץ כסיף.

* מצודת כפיר (כיום: מחנה נחמיה), 1971מצודת כפיר (כיום: מחנה נחמיה), 1971
* מתחם מגורים ברחוב הטייסים באשקלון, 1992מתחם מגורים ברחוב הטייסים באשקלון, 1992

קישורים חיצוניים
----------------

* מיכאל יעקובסון: סיבוב במתחם מגורים באשקלון שתכנן אריאל מייזליץ, באתר 'חלון אחורי', 17 בפברואר 2021

לקריאה נוספת
------------

* אליעזר פרנקל, **כרונולוגיה: תולדות האמנות: אדריכלות, עיצוב, פיסול, ציור**, תל אביב: הסדנא לעיצוב ואדריכלות, 1993 (מהדורה שנייה מתוקנת ומורחבת: תל אביב: מכללת הסביבה – הסדנא לעצוב ואדריכלות, 1996), עמוד 778
* צבי אפרת, **הפרויקט הישראלי - בנייה ואדריכלות 1973-1948**, מוזיאון תל אביב לאמנות, 2004, עמודים 201, 364, 449, 946, 947
* ירמי הופמן והדס נבו-גולדברשט, **אפוריה - ארכיטקטורה של עצמאות**, הטכניון, חיפה, 2016, עמודים 22, 177, 263
**מרים פוקס-ירושלמי** (נולדה ב-24 באוקטובר 1961 במרסיי, צרפת) היא קיאקיסטית יהודייה-צרפתייה שהייתה פעילה משנות ה-70 המאוחרות עד אמצע שנות ה-90. בעלת מדליית ארד אולימפית (אטלנטה 1996) ובעלת 10 מדליות מאליפות העולם, מהן 8 מדליות זהב.

ג'סיקה פוקס בתה, אלופה אולימפית (טוקיו 2020) ו-4 פעמים אלופת העולם בקנו סלאלום C-1.

קריירה
------

פוקס-ירושלמי השתתפה בשתי אולימפיאדות. בשנת 1996 זכתה באולימפיאדת אטלנטה במדליית ארד בענף ה-K-1 סלאלום.

לפוקס-ירושלמי עשר מדליות באליפויות העולם של פדרציית הקאנו העולמית, מתוכן שמונה מדליות זהב (K-1: 1989, 1993; K-1 קבוצות: 1983, 1985, 1989, 1991, 1993, 1995) ושתי מדליות כסף (K-1: 1987; K-1 קבוצות: 1987).

כמו כן זכתה בגביע העולם במשך שלוש שנים רצופות בין 1989 ל-1991.

בשנת 2018 צורפה להיכל התהילה של הספורטאים היהודים.

חייה האישיים
------------

בעלה של פוקס-ירושלמי, ריצ'רד פוקס (אנ'), התחרה בענף קיאק סלאלום עבור בריטניה ובהמשך הקריירה שלו אימן את נבחרת אוסטרליה באותו ענף. פוקס גם משמש כחבר מנהל של פדרציית הקאנו העולמית. 
ירושלמי היגרה מאוחר יותר לאוסטרליה וכל המשפחה מתגוררת שם משנת 2005.
בתם, ג'סיקה פוקס, אלופה אולימפית (טוקיו 2020) ו-4 פעמים אלופת העולם בקנו סלאלום C-1.

קישורים חיצוניים
----------------

ויקישיתוף מדיה וקבצים בנושא **מרים פוקס-ירושלמי** בוויקישיתוף

* מרים פוקס-ירושלמי, באתר הוועד האולימפי הבין-לאומי
* מרים פוקס-ירושלמי, באתר olympedia.org

הערות שוליים
------------

1. ↑
2. ↑
דודו אנתדזה וקוטה מרג'נישווילי. 1931
**דוֹדוֹ אַנתַדזֵה** (בגאורגית: **დოდო ანთაძე**; ‏ 10 באוקטובר 1900 – 18 באפריל 1978) היה במאי תיאטרון גאורגי.

ביוגרפיה
--------

דודו אנתדזה נולד בשנת 1900 בכפר ורדזיה שבחבל אימרתי. בשנים 1920-1919 הוא למד בסטודיו לתיאטרון של ג' ג'דברי בטביליסי. בשנים 1925-1920 הוא עבד כעוזר במאי ובשנים 1927-1925 כאחד הבמאים בתיאטרון רוסתוולי שבטביליסי; בתיאטרון זה הוא ביים בשנת 1925 את המחזה "אסירי ליסבון" מאת פוליקרפה קקבדזה.

בשנים 1928-1927, דודו אנתדזה היה במאי בתיאטרון הפועלים של טביליסי (תיאטרון מקצועי בעבור קהל של פרולטרים, שפעל בשנים 1928-1926); בתיאטרון זה, אנתדזה ביים את המחזה "עשרת הימים שזעזעו את העולם" לפי ספרו של ג'ון ריד. בשנת 1928, אנתדזה ניהל את תיאטרון הנערים הצופים של טביליסי (תיאטרון מקצועי עם הצגות שמיועדות לבני נוער).

בשנים 1938-1928, דודו אנתדזה היה במאי בתיאטרון מרג'נישווילי, שנוסד ב-1928 בכותאיסי, הועבר ב-1930 לטביליסי וקיבל את שמו ב-1933 אחרי מות מייסדו - קוטה מרג'נישווילי. לפני מותו של מרג'נישווילי, דודו אנתדזה היה שותפו של המייסד בעבודת הבימוי של מספר הצגות. בתקופת פעילותו בתיאטרון זה, דודו אנתדזה ביים, בין היתר, את המחזות הבולטים הבאים: "האילמים החלו לדבר" מאת הרצל באזוב (1932), "גוריה של נינושווילי" מאת שלווה דדיאני (1934), "הרחוק" מאת אלכסנדר אפינוגנוב (1936) ו"איצקה ריז'ינשווילי" מאת הרצל באזוב (1937).

בשנים 1952-1938, דודו אנתדזה היה המנהל הראשי והאמנותי של תיאטרון מסחישווילי שבכותאיסי; בתקופה זו, אנתדזה ביים, בין היתר, את המחזות הבולטים הבאים: "אנשי האתמול" מאת שלווה דדיאני (1939), "הסיפור שלהם" מאת ו' גבסקיריה (1939), "אותלו" מאת ויליאם שייקספיר (1939), "המלך ליר" מאת ויליאם שייקספיר (1941), "חתונתו של קרצ'ינסקי" מאת אלכסנדר סוחובו-קובילין (1944), "השודדים" מאת פרידריך שילר (1948) ו"רביזור" מאת ניקולאי גוגול (1952).

בשנים 1957-1952, דודו אנתדזה היה מנהל תיאטרון גריבוידוב שבטביליסי (תיאטרון בשפה הרוסית); המחזה הבולט שביים אנתדזה באותה תקופה הוא "זְקַן העמק גוֹצַ'ה" מאת ס' שנשיאשווילי, שהתבסס על ספרו של אלכסנדרה קזבגי (1957).

בשנים 1962-1957, דודו אנתדזה היה מנהל תיאטרון רוסתוולי שבטביליסי. בשנים 1974-1962, אנתדזה היה מנהל "החברה התיאטרלית" של גאורגיה. 

דודו אנתדזה כתב שני ספרים; בשנים 1966-1962 הוא חיבר ופרסם בשני כרכים את הספר "ימי העבר הקרוב", שבו גולל את תולדות התיאטרון הגאורגי הסובייטי וסיפר על יצירותיהם של קוטה מרג'נישווילי ותלמידיו. בשנת 1975 הוא פרסם את הספר "לצד מרג'נישווילי" על עבודתו לצד מייסד תיאטרון מרג'נישווילי.

דודו אנתדזה היה חבר המפלגה הקומוניסטית של ברית המועצות משנת 1940 ובשנה זו זכה בתואר "אמן העם של גאורגיה". בשנת 1971 זכה בתואר "אמן העם של ברית המועצות". בשנת 1977 דודו אנתדזה קיבל את הפרס הממלכתי של גאורגיה הסובייטית ע"ש קוטה מרג'נישווילי.

דודו אנתדזה מת בשנת 1978 בטביליסי.

קישורים חיצוניים
----------------

ויקישיתוף מדיה וקבצים בנושא **דודו אנתדזה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 303070037
* WorldCat: viaf-303070037

 |
**יאיר הוכנר** (נולד ב-28 בפברואר 1975) הוא במאי קולנוע, תסריטאי, מפיק ומבקר ישראלי. מאז שנת 2003, הוכנר הוא מבקר קולנוע בפורטל הסרטים הישראלי "סרט" והעורך של מדור ביקורות הקולנוע שבו. מאז שנת 2006, הוכנר הוא המייסד והמנהל של הפסטיבל הבינלאומי לקולנוע גאה, הפסטיבל הבין-לאומי לקולנוע גאה בתל אביב.

ביוגרפיה
--------

בשנת 2005 יצא "ילדים טובים" - סרט הביכורים של הוכנר, אותו כתב, הפיק וביים. הסרט, בו מככבים דניאל אפרת, יובל רז ונילי צרויה, מתאר את שגרת חייהם של מני וטל, נערי ליווי בתל אביב שמתאהבים האחד בשני. הסרט השתתף בכ-40 פסטיבלים ברחבי העולם, בהם זכה בפרסים שונים, לרבות בפרס "תגלית השנה" בפסטיבלי הקולנוע הגאים בניו יורק ולוס אנג'לס, ובפרס "הסרט הטוב ביותר" במונטריאול.

בשנת 2008 יצא סרטו העלילתי השני באורך מלא כבמאי וכתסריטאי. הסרט התקבל לפסטיבל ונציה ונבחר לבחירה הרשמית בתחרות האריה הקווירי.

עוד בשנת 2008, יצא הסרט "פאקינג דיפרנט תל אביב", המורכב ממספר סרטים קצרים. ביניהם, "ספסל ימין ושמאל" בבימויו של הוכנר ובכיכובן של אביטל ברק, ליאת אקטע וגילה גולדשטיין. הסרט נבחר להיות סרט הפתיחה של הפסטיבל הבינלאומי לקולנוע גאה 2008, והבחירה הרשמית הפסטיבל הבינלאומי של ברלין - מסגרת הפנורמה 2009.

בשנת 2017, הודיע הוכנר על פרישתו מתפקידו כמנהל הפסטיבל הבינלאומי לקולנוע גאה.

מה-9 במאי 2023 הוא חבר רשמי באקדמיה האירופית לקולנוע.

פילמוגרפיה
----------

### במאי

* Gay in a Day‏ (2012)
* פאקינג דיפרנט תל אביב (2008)
	+ ספסל ימין ושמאל (2008)
* אנטארקטיקה (2008)
* ילדים טובים (2005)

### מפיק

* גוטמן כפול 5 (2014)
	+ הורה (2014)
* ילדים טובים (2005)

### תסריטאי

* אנטארקטיקה (2008)
* ילדים טובים (2005)

ראו גם
------

* איתן פוקס
* עמוס גוטמן

קישורים חיצוניים
----------------

* אתר האינטרנט הרשמי של יאיר הוכנר

* יאיר הוכנר, במיזם "אישים" לתיעוד היצירה הישראלית

* יאיר הוכנר, במסד הנתונים הקולנועיים IMDb (באנגלית)

* יאיר הוכנר, באתר "אידיבי", מאגר הידע העברי לקולנוע ישראלי ועולמי

* יאיר הוכנר, באתר ספר הקולנוע הישראלי
* "יאיר הוכנר בספיישל הפסטיבל לקולנוע גאה" - פרק בפודקאסט "טראשטוק", בהגשת גילי פורת ושני קיניסו

הערות שוליים
------------

1. ↑  נירית אנדרמן, יאיר הוכנר פורש מניהול פסטיבל הקולנוע הגאה TLVfest, באתר הארץ, 21 בדצמבר 2017
2. ↑  נירית אנדרמן, מה מעיק על מנהל פסטיבל הקולנוע הגאה ולמה הוא פרש?, באתר הארץ, 3 בינואר 2018

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb171233755 (data)
* GND: 138271747
* ISNI: 0000 0004 6877 0933
* VIAF: 112146284308715330171
* WorldCat: viaf-112146284308715330171

 |
פירוש נוסף ערך זה עוסק בביוכימאי ישראלי. אם התכוונתם לסופר ישראלי, ראו משה אורן (סופר).

**משה אורן** (נולד ב-1948) הוא ביוכימאי ישראלי העוסק בחקר מחלת הסרטן. חתן פרס ישראל לחקר הביוכימיה לשנת תשס"ח (2008).

קורות חיים
----------

אורן נולד בפולין, וכשהיה בן שנתיים עלתה משפחתו לישראל. לאחר תקופה במעברה "מחנה ישראל", עברה המשפחה לרמלה וממנה לתל אביב ולגבעתיים. במהלך לימודיו בבית הספר התיכון עבד אורן במחלקה לבוטניקה של אוניברסיטת תל אביב. הוא למד מיקרוביולוגיה במסגרת העתודה האקדמית, והשלים בשנת 1970 לימודי תואר שני. עבודת המחקר שלו עסקה באיתור גנים בחיידקים. בתום שירותו בצה"ל החל בלימודי דוקטורט במכון ויצמן למדע, והחל לעסוק בחקר הסרטן, תחת הנחייתו של הפרופסור ארנסט וינוקור. לאחר השלמת הדוקטורט, בשנת 1978, במסגרת הבתר-דוקטורט הוא השתלם שנה באוניברסיטת פרינסטון אצל הפרופסור ארנולד לוין ובשנים 1979–1981 באוניברסיטת ניו יורק.

במהלך שהותו בפרינסטון, היה אורן שותף לגילוי הגן p53, המהווה גורם חשוב במנגנון ההגנה הטבעית של גוף האדם נגד סרטן. אורן היה האחראי לשיבוט הגן במטרה לבודדו לצורכי מחקר. חלבון p53, הוכחו מאוחר יותר כגורמים להריגתם של תאים סרטניים ועל בסיסם מפותחות תרופות ניסיוניות למחלת הסרטן וטיפולים באמצעות ריפוי גנטי. לאחר מכן החל אורן לחקור את המנגנונים המולקולריים שבהם פועל החלבון בתאים בריאים, ואלו הביאו להבנת חשיבותה של מערכת האוביקוויטין למען פעילותו התקינה של הגן כגורם מדכא למחלת הסרטן. גילוי חלבון ה-MDM2, המדכא את פעילות החלבון, הביא לפיתוחים שונים להגנה על p53.

בין השנים 1981–1995 היה אורן חבר סגל המחלקה לאימונולוגיה כימית במכון ויצמן למדע. בשנת 1986 הוא קודם לדרגת פרופסור ומשנת 1995 הוא חבר המחלקה לביולוגיה מולקולרית של התא במכון ויצמן. לאורך השנים הוא שימש גם פרופסור אורח במחלקה לביוכימיה של אוניברסיטת סטנפורד (1988–1989), כמו כן ניהל את מרכז פורשהיימר לגנטיקה מולקולרית (1991–1998) והיה דיקן הפקולטה לביולוגיה (1999–2003) במכון ויצמן. בין תפקידיו האדמיניסטרטיביים האחרים, הוא שימש יו"ר מועצת הפרופסורים של המכון וסגן יו"ר המועצה המדעית במכון.

משה אורן הוא חבר האקדמיה הלאומית הישראלית למדעים (2006), חבר האקדמיה האמריקאית לאמנויות ולמדעים (2007) וחבר האקדמיה האירופית (2007). לאורך השנים הוא זכה בפרסים שונים על עבודתו ובהם: פרס פהר למחקר רפואי (1993), פרס אביש-פרנקל (1999), פרס לומברוזו לחקר הסרטן (2002), פרס א.מ.ת (2003) ופרס ישראל בחקר הביוכימיה (2008).

מתגורר ברחובות. נשוי ואב לארבעה.

קישורים חיצוניים
----------------

ויקישיתוף מדיה וקבצים בנושא **משה אורן** בוויקישיתוף
* אתר הבית של אורן במכון ויצמן למדע
* משה אורן, קורות חיים באתר פרס ישראל
	+ נימוקי השופטים להענקת פרס ישראל למשה אורן, באתר פרס ישראל
* משה אורן, באתר פרס א.מ.ת.

* משה אורן באתר האקדמיה הלאומית הישראלית למדעים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009908915005171
* LCCN: n2013185685
* ORCID: 0000-0003-4311-7172
* VIAF: 305199214
* WorldCat: lccn-n2013185685

 |
**עופר אוחיון** (נולד ב-7 במרץ 1967 בקריית ים) הוא במאי, עורך ויוצר ישראלי.

ביוגרפיה
--------

### ילדותו

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בתחילת דרכו היה עופר מתופף, כבר בגיל 12 היה מדריך לתופים במועדון הטכני בקרית ים. בגיל 15 הקים יחד עם חבריו את להקת "אוקטן 94", שהופיעה בפסטיבל הפזמונוער בתל אביב, שהפיק המוזיקאי יאיר קלינגר. הלהקה זכתה במקום שני וחבריה נבחרו על קלינגר להיות להקת הליווי של הפסטיבל. באותו מעמד הם צולמו לתוכנית זהו זה!.

### המשך דרכו

אוחיון חבר אל המוזיקאי ארקדי דוכין. מאוחר יותר ביים אוחיון את שיר השנה "מי אוהב אותך יותר ממני" ואת "נאמר כבר הכל".
אוחיון ביים קרוב ל-100 קליפים ללהקות מוכרות כגון: החברים של נטאשה, מופע הארנבות של דוקטור קספר ועוד.
ב-2005 ביים אוחיון קליפ לויצו בשם "די לה אלימות" העוסק באלימות נגד נשים.

קישורים חיצוניים
----------------

ויקישיתוף מדיה וקבצים בנושא **עופר אוחיון** בוויקישיתוף
* תראו אותי - מופע הארנבות של ד"ר כספר. בימוי - עופר אוחיון, סרטון באתר יוטיוב
* נאמר כבר הכל - ארקדי דוכין. בימוי - עופר אוחיון, סרטון באתר יוטיוב
* די לה אלימות באתר ויצו
**עמרי חיים כץ** (באנגלית: **Omri Haim Katz**; נולד ב-30 במאי 1976) הוא שחקן עבר אמריקאי-ישראלי.

ביוגרפיה
--------

כץ נולד וגדל בלוס אנג'לס, קליפורניה שבארצות הברית, לזוג הורים ישראלים בשם רינה ויורם כץ. לו אח גדול בשם מייקל ואחות גדולה בשם לאלי. בילדותו התגורר במשך כשנה בישראל.

החל מפברואר 2022, בבעלותו של כץ חברת קנאביס.

כץ מתגורר כיום בלוס אנג'לס עם אשתו מישל ווטרס ושני ילדיהם.

קריירה
------

בשנת 1983 לוהק כץ לתפקיד של ג'ון רוס יואינג השלישי (אנ'), בנו של ג'יי אר יואינג (לארי הגמן) לעונה השביעית של סדרת הטלוויזיה הפופולרית "דאלאס" מבית רשת CBS, אותו גילם עד לסיום שידורי הסדרה ב-1991.

בשנת 1991, לאחר ביטולה הסדרה "דאלאס", החל כץ לככב בתפקיד הראשי בסדרת הטלוויזיה "אירי, אינדיאנה" ברשת NBC. עלילת הסדרה מתמקדת במרשל טלר (כץ), נער בן 13 אשר עבר עם משפחתו מניו ג'רזי לעיירה מסתורית ומפחידה, שם הוא עד לאירועים מסתוריים רבים. הסדרה בוטלה לאחר עונה אחת, למרות ששבע שנים לאחר מכן הופקה לה סדרת המשך אך כץ לא לקח חלק בה.

בשנת 1993 גילם כץ את מקס דניסון, הדמות הראשית בסרט הקומדיה והפנטזיה "הוקוס פוקוס", אודות נער שבטעות שובר קללה עתיקה ומחזיר שלוש מכשפות מסוכנות מן המתים.

בשנת 1999 ביצע הופעת אורח בסדרה הקומית "זרוקים ויורמים" ברשת NBC.

בשנת 2002 שיחק בסרט הקצר "*Journey Into Night*" בתור שון; זהו תפקידו האחרון של כץ נכון להיום.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1993 | הצגה יומית | סטן |  |
| הוקוס פוקוס | מקס דניסון |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1983 - 1991 | דאלאס | ג'ון רוס יואינג השלישי (אנ') | תפקיד משני (עונות 14-7); 149 פרקים |
| 1984 | *Simon & Simon* | ילד | פרק: "Yes, Virginia, There Is a Liberace" |
| 1991 - 1992 | אירי, אינדיאנה | מרשל טלר | תפקיד ראשי; 19 פרקים |
| 1991 | זורו | ג'ק אדמס | פרק: "The Man Who Cried Wolf" |
| *Adventures in Dinosaur City* | טימי | סרט טלוויזיה של ערוץ דיסני |
| 1992 | *The Torkelsons* | ג'ייסון | פרק: "Double Date" |
| 1993 - 1995 | המופע של ג'ון לרוקט | טוני המינגוויי | 6 פרקים |
| 1996 | *Dallas: J.R. Returns* | ג'ון רוס יואינג השלישי (אנ') | סרט טלוויזיה של CBS |
| 1999 | זרוקים ויורמים | בראד | פרק: "Tests and Breasts" |
| 2000 | ג'נרל הוספיטל | מקעקע | פרק: "26 April 2000" |

קישורים חיצוניים
----------------

ויקישיתוף מדיה וקבצים בנושא **עמרי כץ** בוויקישיתוף

* עמרי כץ, במסד הנתונים הקולנועיים IMDb (באנגלית)
* עמרי כץ, באתר AllMovie (באנגלית)
* עמרי כץ, במסד הנתונים הקולנועיים KinoPoisk (ברוסית)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb141925598 (data)
* GND: 1018668071
* ISNI: 0000 0001 1442 243X
* LCCN: no2007039647
* VIAF: 39150635
* WorldCat: lccn-no2007039647

 |
**סייפצ'ארג' בע"מ** (באנגלית: **SafeCharge**) היא חברת פינטק ותשלומים בינלאומית, המספקת שירותי תשלום לעסקים. מייסד החברה הוא טדי שגיא.

החברה הונפקה בשנת 2014 בבורסת לונדון, עד שבאוגוסט 2019 נרכשה 
בשנת 2019 נמכרה החברה לענקית הפינטק Nuvei תמורת 889 מיליון דולר.

היסטוריה
--------

בשנת 2006 הקימו טדי שגיא ודוד אבגי את חברת סייפצ'ארג', ורשמו אותה באיי הבתולה הבריטים. לפני ההנפקה, החזיק שגיא בכ-90% ממניות החברה, וביתר המניות 10% החזיק אבגי, ב-31 במרץ 2014 הנפיק שגיא את חברת הסליקה ב-Alternative Investment Market (שוק משנה של הבורסה לניירות ערך בלונדון המאפשר לחברות קטנות יותר להנפיק מניות עם מערכת רגולציה גמישה יותר). בהנפקה זו גייסה SafeCharge‏ 126 מיליון דולר אמריקני, לאחר ההנפקה הצטמצם אחזקתו של שגיא בחברה לכ-68%.

SafeCharge נסחרה בבורסת AIM בלונדון לפי שווי שוק של כ-530 מיליון דולר, הפעילה פלטפורמת תשלום עבור עסקים, ואיפשרה למעלה מ-150 שיטות תשלום שונות.

ב-22 במאי 2019 נרכשה החברה בידי החברה הקנדית Nuvei בשווי העסקה שהוערך בכ-889 מיליון דולר. הרווח של טדי שגיא מהחברה מאז הקמתה הגיע לכ-2.5 מיליארד שקלים.

לחברה משרדים בכ-30 מדינות ברחבי העולם.

הערות שוליים
------------

1. ↑  רותי לוי, האקזיט הענק של טדי שגיא: סייף-צ'ארג' נמכרת תמורת 889 מיליון דולר, באתר דה מרקר, 22 במאי 2019
2. ↑  טלי ציפורי, טדי שגיא מנפיק חברה בשווי של 368 מ' ד' אחרי הכסף, באתר גלובס, 10 במרץ 2014
3. ↑  טלי ציפורי, ‏חברת הסליקה של טדי שגיא, SafeCharge, גייסה 126 מ' ד', באתר גלובס, 31 במרץ 2014
4. ↑  "SafeCharge מקבוצת טדי שגיא: הרווח הנקי המתואם עלה ב-122% ל-21.3 מ' ד'". *TheMarker*. נבדק ב-2017-08-10.
**דין ג'ונס** (**Dean Jones**;‏ 25 בינואר 1931 – 1 בספטמבר 2015) היה שחקן תיאטרון, קולנוע, וטלוויזיה אמריקאי שהתפרסם בעיקר בתפקידים קומיים בסרטים בהפקת אולפני דיסני בשנות ה-60 וה-70. סרטים אלה היו רווחיים ביותר לאולפנים ועל כך זכה בפרס אגדות דיסני ב-1995.

ביוגרפיה
--------

נולד בדיקייטר (אלבמה) בשם דין קרול ג'ונס שם הייתה לו תוכנית "Dean Jones Sings" בתחנת רדיו מקומית. במלחמת קוריאה שירת בצי ארצות הברית.

ב-1960 החל להופיע בתפקידים קטנים בתיאטרון ובטלוויזיה. הוא שיחק במחזה "דירת התשוקות" ("Under the Yum Yum Tree") לצידו של ג'ק למון. באותם תפקידים הם שיחקו גם בעיבוד לקולנוע ב-1968. הוא שיחק בצוות הראשון של המחזמר קומפני של סטיבן סונדהיים.

הקריירה שלו קבלה תפנית כשחתם חוזה עם חברת וולט דיסני והופיע בתפקידים ראשיים בסרטים ריווחיים ביותר.

סרטו הראשון בדיסני היה "הבלש בעל רגלי הקטיפה", לצידה של היילי מילס (1965), ובסרט "החיפושית השובבה". ב-1977 שב לסרט ההמשך, "החיפושית במונטה קרלו" (1977).

ב-1971 שיחק בסרט "ברווז השווה מיליון", עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

ב-1992 שיחק בסרט "קוראים לי בטהובן", לצידו של צ'ארלס גרודין, בתור ד"ר הרמן ורניק, הווטרינר של הכלב בטהובן.

ג'ונס הופיע גם בטלוויויה, בסדרות כמו "בוננזה" ו"ספינת האהבה" וב-1997 הופיע בסרט הטלוויזיה "החיפושית השובבה".

ג'ונס היה נשוי פעמיים ובשנים האחרונות לחייו סבל ממחלת פרקינסון.

פילמוגרפיה נבחרת
----------------

* רוק בבית הסוהר (1957)
* מעטים מול רבים (1959)
* דירת התשוקות (1963)
* המתמחים החדשים (1964)
* הבלש בעל רגלי הקטיפה (1965)
* תינוק מוזר במשפחה (1966)
* הקופים באים, האמריקאים באים! (1967)
* תעתועי שחור הזקן (1968)
* הסוס בעל פרסת הזהב (1968)
* החיפושית השובבה (1968)
* ברווז השווה מיליון (1971)
* שמח בשלג (1972)
* עם הכלב לצמרת (1976)
* החיפושית במונטה קרלו (1977)
* הולך על כל הקופה (1991)
* קוראים לי בטהובן (1992)

קישורים חיצוניים
----------------

ויקישיתוף מדיה וקבצים בנושא **דין ג'ונס** בוויקישיתוף

* דין ג'ונס, במסד הנתונים הקולנועיים IMDb (באנגלית)
* דין ג'ונס, באתר AllMovie (באנגלית)
* דין ג'ונס, באתר Rotten Tomatoes (באנגלית)
* דין ג'ונס, במסד הנתונים הקולנועיים KinoPoisk (ברוסית)
* דין ג'ונס, באתר MusicBrainz (באנגלית)
* דין ג'ונס, באתר Discogs (באנגלית)
* דין ג'ונס, באתר Songkick (באנגלית)
* דין ג'ונס, באתר find a grave
* דין ג'ונס, באתר TCM
* |  |  |
| --- | --- |
| בקרת זהויות עריכת הנתון בוויקינתונים | 

	+ BNE: XX1320422
	+ BnF: cb13953622v (data)
	+ CANTIC: a10357907
	+ GND: 135138779
	+ ICCU: SBNV057935
	+ ISNI: 0000 0001 2017 1964
	+ LCCN: n82066616
	+ MusicBrainz: e6c66bfc-3522-4f8b-a823-f60315750438
	+ NTA: 072130873
	+ SUDOC: 238458466
	+ VIAF: 10039638
	+ WorldCat: lccn-n82066616
 |
* דין ג'ונס, באתר "Find a Grave" (באנגלית)
**יוחאי ספונדר** (נולד ב-14 באוקטובר 1982) הוא סטנדאפיסט וקומיקאי ישראלי.

ביוגרפיה
--------

יוחאי ספונדר בהופעה, נובמבר 2022
יוחאי ספונדר, נובמבר 2022
ספונדר גדל ברמת הגולן, שירת בצה"ל בחיל השריון. לאחר שחרורו מהצבא בשנת 2005, החל להופיע על בימות הסטנד-אפ בקאמל קומדי קלאב ובקומדי בר. באותה שנה החל להופיע במופעי סטנדאפ ברחבי ישראל.

בשנת 2009 השתתף לראשונה בתוכנית טלוויזיה, ביפ קומדי האוס, ששודרה בערוץ ביפ וערוץ 2.

בשנת 2010 השתתף ב"ביפ קומדי בר", והגיש פינת סטנדאפ בתוכנית הרדיו 'ציפורי לילה מנבאות' עם דוד ליפשיץ ואבי נוסבאום בגלי צה"ל.

בשנת 2011 הוציא ספונדר 7 להיטי יוטיוב לשירי פארודיה, אותם כתב וביצע בהשתתפות הלהקה שלו, 'להקת הבני דודים'. כן ביצע עם הקומיקאי מני מלכה את "שיר השיקסע", שיר מחאה סאטירי נגד הדרת נשים.

בשנת 2013 השתתף בתוכנית הטלוויזיה האמריקאית "West Coast Comedy", בכבלים ״HULO".

בשנת 2015 הגיש פינת סטנדאפ בתוכנית הבוקר "דצים" של אורנה ומשה דץ, בתוכניתו של איציק זהר בערוץ 24, וכן הגיש מדי שבוע פינה אקטואלית קומית בתוכנית הרדיו "שי ודרור" ב-103fm.

בשנת 2017 הפעיל ביחד עם שחר חסון מיזם של ערבי סטנדאפ באנגלית שכלל מופעים בישראל ובמקומות שונים בעולם לצד תוכנית רדיו באנגלית.

בשנים 2017–2018 השתתף בתוכנית "מחר שבת" בהנחיית צביקה הדר.

בשנת 2020 השתתף בסדרה "יחסים ויראליים" של כאן 11, ביחד עם שחר חסון.

בשנת 2023, בצל מלחמת חרבות ברזל החל להגיש ביחד עם שחר חסון את ההסכת "Standup for Israel" באנגלית בגלי צה"ל.

חיים אישיים
-----------

ספונדר מקיים אורח חיים טבעוני. ספונדר נישא לבת זוגו ב-24 באוקטובר 2021[דרוש מקור].

קישורים חיצוניים
----------------

* יוחאי ספונדר, ברשת החברתית אינסטגרם
* סרטונים הערוץ של יוחאי ספונדר, באתר YouTube
* ליענה ברוך, צוחקים עד דמעות בלוס אנג'לס עם יוחאי ספונדר
* סרטונים קטע בלעדי: הסטנד אפ הויראלי של יוחאי ספונדר, באתר nrg‏, 19 במאי 2015
* יוחאי ספונדר מתארח בפודקאסט "מאחורי כל צחוק", מגיש: אלדד שטרית, 9 באוקטובר 2018
* יחסים דיפלומטיים עם שחר חסון ויוחאי ספונדר, תוכניות מיוחדת של כאן 11 - תאגיד השידור הישראלי, 9 במאי 2019

הערות שוליים
------------

1. ↑  יוחאי ספונדר על המופע המשותף עם שחר חסון
2. ↑  ההסכת "Standup for Israel" באתר גלצ, באתר glz.co.il, ‏אוקטובר 2023
3. ↑  יחסים ויראליים פרק 8 דקה 07:00, באתר יוטיוב, ‏20 באפריל 2020
**גלן ג'ורדן** (באנגלית: **Glenn Jordan**; נולד ב-5 באפריל 1936) הוא במאי טלוויזיה ומפיק סרטי טלוויזיה אמריקני, זוכה ארבעה פרסי אמי.

ביוגרפיה
--------

נולד בסן אנטוניו, טקסס. למד באוניברסיטת ייל. את סרטו הראשון, שהיה סרט טלוויזיה, ביים ב-1969, שמו היה "תן לי לשמוע אותך לוחש". מאז הפך לאחד מבמאי הטלוויזיה המוערכים והפוריים של התעשייה. ב-1974 זכה בפרס אמי הראשון שלו, כשביים את המיני סדרה "בנג'מין פרנקלין". הוא היה מועמד לאמי ארבע שנים אחר כך על סרט הטלוויזיה "עלובי החיים", אותו ביים וכמו גם על "חדרה של אמא" (1981) ו"שמלה אפורה" (1986). שנה אחר כך זכה בשני פרסי האמי על סרטו "הבטחה". הסרט קיבל 5 פרסי אמי ושני פרסי גלובוס הזהב. שנה לאחר מכן היה מועמד פעם נוספת לאמי על בימוי "הדהוד באפילה". 

בשנות התשעים ביים לערוץ הולמרק את הסרט "שרה, פשוטה וגבוהה", עיבוד קולנועי לספרה של פטרישה מקלקלן. סרט זה קיבל רייטינג גבוה. לאור ההצלחה, ביים ג'ורדן שני סרטי המשך לסרט: "העפרוני" (1993) ו"שרה פשוטה וגבוהה: סוף החורף" (1999). ב- 1993 ביים סרט הנחשב לטוב ביותר שלו (על פי IMDb). היה זה "ברברים בשער", בכיכובו של ג'יימס גארנר, שקיבל 9 מועמדויות לאמי, וזכה בקטגוריית סרט הטלוויזיה הטוב ביותר.

בתחילת שנות השמונים ביים שלושה סרטים שהוקרנו על גבי מסך הקולנוע: "רק כשאני צוחק" (1981), סרט שקיבל שלוש מועמדויות לפרס האוסקר (כולן בקטגוריות המשחק), "ידידים לעניין" (1984) ו"Mass Appeal" מאותה השנה.

מסרטיו
------

* "רק כשאני צוחקת" (1981)
* "אהבה קשוחה" (1985)
* "שרה, פשוטה וגבוהה" (1991) - סרט טלוויזיה של הולמרק
* "לרקוד עם כלב לבן" (1993)
* "חשמלית ושמה תשוקה" (1995)
* "הנשים של ג'ייק" (1995)
* "תכסיס משפטי" (1996)
* "מרי וטים" (1996)
* "זיכרון חג המולד" (1997)
* "משפטי" (1998)
* "ארוכה הדרך הביתה" (1998)
* "דהירת לילה הביתה" (1999)
* "שרה, פשוטה וגבוהה: סוף החורף*"*‏ (1999) - סרט טלוויזיה של הולמרק
* "מיילדות" (2001)
* "לוסי" (2003)

קישורים חיצוניים
----------------

* גלן ג'ורדן, במסד הנתונים הקולנועיים IMDb (באנגלית)
* גלן ג'ורדן, באתר AllMovie (באנגלית)
* גלן ג'ורדן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421579405171
* BNE: XX1265773
* BnF: cb14109248m (data)
* GND: 1147799385
* ISNI: 0000 0000 8726 9598
* LCCN: no97023393
* NKC: xx0157052
* NTA: 069627649
* SNAC: w62z25v4
* SUDOC: 076080447
* VIAF: 36520350
* WorldCat: lccn-no97023393

 |
**ג'ון מקדונלד קולמן** (באנגלית: **John MacDonald Coleman**; נולד ב-21 בפברואר 1958), הידוע בכינויו **ג'ק קולמן** הוא שחקן אמריקאי.

ביוגרפיה
--------

קולמן נולד בפנסילבניה. הוא למד בתיכון "סולברי" ובאוניברסיטת דיוק. אחרי שקולמן סיים את לימודיו הוא הצטרף למכון התיאטרון הלאומי.

קריירה
------

הופעתו הראשונה בטלוויזיה הייתה באופרת הסבון "ימי חיינו". הוא שיחק בסדרה מ-1981 עד 1982 ולאחר מכן שיחק בסדרה "שושלת" בין 1982 ל-1988. ב-1991 שיחק בסרט "חזרתו של אליוט נס" וב-1997 שיחק בסרט "זמן תחת אש" לצד בריאן קראנסטון. 

קולמן הופיע בתפקידי אורח בסדרות "הרשת" (1999), "CSI: Miami", ניפ/טאק", "ללא עקבות", "החיים על פי ג'ים" ו-"הפמליה". 

ב-2006 החל לשחק בתפקיד ראשי בסדרה "גיבורים" בתור נוח בנט, אביה של קלייר (היידן פנטייר) למשך כל 4 עונות הסדרה, שהאחרונה הסתיימה ב-2010. בשנת 2015 שב עם תפקידו בתור נוח בנט במיני-סדרה "גיבורים: התחייה". 

בשנת 2016 שיחק בסרט "*The Submarine Kid*", בכיכובו של פין ויטרוק. בשנת 2021 גילם את ד"ר דאגלס בנקס בסדרת הדרמה "פשוט ג'ו" מבית NBC. 

### חיים אישיים

ב-1996 קולמן נישא לבת' טוסנט, וב-1999 נולדה להם ביתם, טס.

קישורים חיצוניים
----------------

ויקישיתוף מדיה וקבצים בנושא **ג'ק קולמן** בוויקישיתוף

* ג'ק קולמן, במסד הנתונים הקולנועיים IMDb (באנגלית)
* ג'ק קולמן, באתר AllMovie (באנגלית)
* ג'ק קולמן, באתר Rotten Tomatoes (באנגלית)
* ג'ק קולמן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14165614p (data)
* GND: 140987584
* ISNI: 0000 0001 1437 9320
* LCCN: no2007131108
* VIAF: 12099599
* WorldCat: lccn-no2007131108

 |
**ג'רמי שאדה** (באנגלית: Jeremy Shada נולד ב-21 בינואר 1997) הוא שחקן, מוזיקאי, מדבב וזמר אמריקאי. הוא ידוע בעיקר בזכות דיבובו את קולו של פין בסדרה הרפתקאות פין וג'ייק וכן את קולו של לאנס בסדרה וולטרון: המגן האגדי.

חיים וקריירה
------------

שאדה החל לשחק בגיל שבע, זמן קצר לאחר שעבר ללוס אנג'לס עם משפחתו. הוא קיבל השראה לפעול על ידי אחיו הגדול, השחקן זאק שאדה.

שאדה הופיעה לראשונה בפרסומות. בהמשך, הוא החל להיבחן למשחק קול ולהצגות תיאטרליות, כשהוא מקבל עצות מסוכן קריינות. תפקידו הראשון בלייב אקשן תיאטרלי היה כקורט דיאמונד הצעיר ב"*אין חוקים"*.

מאז הוא הופיע בתפקידי לייב אקשן ומדבבים נוספים, כגון גילום דמותו של צ'ארלי פייס הצעיר בפלאשבקים ילדותיים ב*"אבודים"*

בשנת 2009, הסוכן של ג'רמי שאדה פנה אליו עם הרעיון של אודישן לתפקיד פין ב*הרפתקאות פין וג'ייק*; אחיו זאק היה הקול המקורי של פין בפרק הפיילוט של *"הרפתקאות פין וג'ייק"* שלוש שנים קודם לכן. לאחר שצפה בפיילוט ביוטיוב, שאדה התאים את קולו לקולו של אחיו באודישנים עם יוצר *Adventure Time* פנדלטון וורד ומפיקי הסדרה, מה שזיכה אותו בתפקיד.

בשנת 2012, שאדה הצטרף לצוות השחקנים של סדרת המערכונים-קומדיה של ניק קנון, *Incredible Crew*. ביוני 2012, כדי לקדם את הקרנת *הבכורה של Incredible Crew* ב-2013, Cartoon Network שחררה קליפ ראפ בשם "Running Errands with My Mom" ובו שאדה מבצעת ועושה ראפ למילים. הסרטון זכה מאז ליותר ממיליון צפיות. בגלל לוח המשחקים שלו, שאדה עבר חינוך ביתי. בתשובה לשאלות המעריצים בדף הפייסבוק שלו, שאדה ציין כי הוא סיים את לימודיו בתיכון בתחילת מאי 2013.

יחד עם אחיו זאק, שאדה הוא חבר בלהקת הפופ-פאנק Make Out Monday, שהוקמה בשנת 2014. הלהקה הופיעה בקומיק-קון בסן דייגו בשנת 2014.

ב-8 במרץ 2020 התחתן שאדה עם קרולין רולנד, רקדנית להקה בבלט לוס אנג'לס.

קישורים חיצוניים
----------------

ויקישיתוף מדיה וקבצים בנושא **ג'רמי שאדה** בוויקישיתוף
* ג'רמי שאדה, ברשת החברתית פייסבוק
* ג'רמי שאדה, ברשת החברתית אקס (טוויטר)
* ג'רמי שאדה, ברשת החברתית אינסטגרם
* ג'רמי שאדה, סרטונים בערוץ היוטיוב
* ג'רמי שאדה, במסד הנתונים הקולנועיים IMDb (באנגלית)
* ג'רמי שאדה, באתר AllMovie (באנגלית)
* ג'רמי שאדה, במסד הנתונים הקולנועיים KinoPoisk (ברוסית)
* ג'רמי שאדה, באתר ספוטיפיי
* ג'רמי שאדה, באתר MusicBrainz (באנגלית)
* ג'רמי שאדה, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1264170041
* ISNI: 0000 0003 5724 7867
* LCCN: no2011153368
* MusicBrainz: af2d5d90-9e40-4e3c-8a94-55c9a2d14468
* VIAF: 186890966
* WorldCat: lccn-no2011153368

 |
**דיאנה סקרוויד** (באנגלית: **Diana Scarwid**; נולדה ב-27 באוגוסט 1955) היא שחקנית קולנוע אמריקאית מועמדת פרס אמי ופרס אוסקר לשחקנית המשנה הטובה ביותר לשנת 1980 על תפקידה בסרט "מהלכים פנימיים".

ביוגרפיה
--------

סקרוויד נולדה בעיר סוואנה שבג'ורג'יה.
עזבה את ביתה ועברה בגיל 17 לניו יורק במטרה להפוך לשחקנית, בניו יורק למדה באוניברסיטת פייס, ב"אקדמיה הדרמטית אמריקאית" שבמנהטן ובבית ספר למשחק "שייקספיר הארצי".

את הופעתה הקולנועית הראשונה עשתה ב-1978 בדרמת ההתבגרות "ילדה יפה".
ב-1980 הועמדה לפרס אוסקר לשחקנית המשנה הטובה ביותר על תפקידה בתור לואיס בדרמה של ריצ'רד דונר "מהלכים פנימיים".
בשנים שלאחר מכן הציגה סקרוויד יכולת משחק מאכזבת שהתבטאה בזכייה בפרס פטל הזהב על משחקה בסרטים "אמא יקרה" בתור השחקנית כריסטינה קרופורד (אנ') בתה של שחקנית הקולנוע ג'ואן קרופורד (פיי דאנאוויי) ובמועמדות לפרס על תפקידה בסרט "פולשים מוזרים".
ב-1983 הופיעה בסרטים "ראסטי ג'יימס" של פרנסיס פורד קופולה ו"סליקווד" של מייק ניקולס.

ב-1986 שיחקה בתפקיד הראשי בסרט ההמשך השלישי למותחן של אלפרד היצ'קוק "פסיכו" בתור האחות מאורין קוייל הבורחת ממחויבויותיה במנזר עם הרוצח נורמן בייטס (אנתוני פרקינס), בנוסף גילמה את טרי שותפתה לדירה של מרג'ורי (פארה פוסט) בדרמת המתח "יצרים".
בשנת 1989 הועמדה ל"השחקנית הגרועה של שנות ה-80".

ב-1995 הופיעה בסרט הטלוויזיה הביוגרפי "טרומן" אודות חייו של נשיא ארצות הברית במהלך מלחמת העולם השנייה הארי טרומן (גארי סיניז), בסרט גילמה את אשת הנשיא בס טרומן וקיבלה מועמדות לפרס אמי לשחקנית הטובה ביותר בתפקיד משנה.
בשנת 2000 הופיעה במותחן שובר הקופות רוברט זמקיס "האמת שמתחת לפני השטח" בתור ג'ודי חברתה של קלייר (מישל פייפר) ובמלודרמה "תמונות מלוכלכות".
ב-2003 שיחקה בקומדיות "קטע של בנים" בתור סנדרה אמה של קארן קופר (סלמה בלייר) ו"חיית מסיבות".
ב-2004 שיחקה ב-14 פרקים בסדרה "הנפלאה" בתפקיד קארן טיילר אם המשפחה.

נישאה בשנת 1977 לרופא אריק שיינברט, לזוג שני ילדים ביחד.

פילמוגרפיה
----------

### קולנוע

* שביל יערה (1980)
* התרופה (1995)
* טרומן (1995)
* חופרי הזהב: הסוד של דובי ההר (1995)
* הממזרה מקרולינה (1996) - סרט טלוויזיה
* שביל למלחמה (2002) - סרט טלוויזיה
* פארטי מונסטר (2003)
* נחטף (2004)
* צבע מתוק (2006)
* נער חלום (2008)
* חתונה בחצר האחורית (2010) - סרט טלוויזיה

### טלוויזיה

* צוואה משלהם (1998) - מיני-סדרה
* חוק וסדר (2001) - ליסה רוסו

קישורים חיצוניים
----------------

* דיאנה סקרוויד, במסד הנתונים הקולנועיים IMDb (באנגלית)
* דיאנה סקרוויד, באתר AllMovie (באנגלית)
* דיאנה סקרוויד, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007456200805171
* BNE: XX1265766
* BnF: cb14043406f (data)
* GND: 142027480
* ISNI: 0000 0001 1495 4225
* LCCN: nr97028742
* NKC: xx0179016
* NLP: a0000001255756
* NTA: 073339830
* SUDOC: 150601603
* VIAF: 93809821
* WorldCat: lccn-nr97028742

 |
**יוסף רבין** (ברוסית: **Рабин, Иосиф Израилевич**;‏ 18 באפריל 1900–1987) היה סופר יידי.

ביוגרפיה
--------

רבין נולד בגרודנו. ב-1915 הוא עבר לווילנה, אחרי כיבוש העיר על ידי הגרמנים בזמן מלחמת העולם הראשונה רבין נעצר והוחזק במחנה עבודה, הוא כמעט נפטר מרעב. ב-1920 הוא הנהיג תנועת צעירים קומוניסטים, ברח לברית המועצות והשתקע במוסקבה. במוסקבה הוא עבד בטיפוגרפיה יהודית, הוא למד באוניברסיטה הממלכתית הפדגוגית של מוסקבה, התמחה בספרות יידיש.

ב-1922 הוא התחיל לפרסם את חיבוריו ושיריו בכתבי עת ועיתונים ביידיש, בין היתר פרסם בדער עמעס. בדער עמעס הוא היה ראש מדור שירה בין 1933 - 1936. ב-1930 הוא פרסם את הרומן הראשון שלו **שוועסטערקינדער** (בני דודים, מוסקבה). הוא היה חבר בוועידה הראשונה של הסופרים הסובייטים ב-1934. יותר מאוחר הוא הגיע לבירוביג'ן, שם עמד בראש איגוד הסופרים של האוטונומיה היהודית, היה חבר מערכת של מספר כתבי עת מקומיים.

ב-1937 הוא נשפט ונעצר, שוחרר ב-1943 ונשלח לחזית. על שנותיו במעצר הוא כתב סיפור **אין יענעמ יאהר** (באותה שנה) שפורסם בסאוועטיש היימלאנד ב-1989.

אחרי מלחמת העולם השנייה השתקע במוסקבה, היה חבר מערכת של סאוועטיש היימלאנד בין 1961–1972. ב-1978 השלים חיבור רומן היסטורי **אין פארשיידענע יאהרנ** (בשנים שונות) על יהודי גרודנו של סוף המאה ה-18 תחילת המאה ה-19. חלק מעבודותיו תורגמו לרוסית.

נפטר במוסקבה ב-1987.

קישורים חיצוניים
----------------

* יוסף רבין, במהדורת האינטרנט של האנציקלופדיה היהודית בשפה הרוסית (ברוסית)
* יוסף רבין, באנציקלופדיית ייִוואָ ליהודי מזרח אירופה (באנגלית)
* יוסף ראבין (1900-1987), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301228905171
* BnF: cb179375382 (data)
* CiNii: DA1460594X
* GND: 173235239
* ISNI: 0000 0000 8267 5343
* LCCN: n84065321
* NKC: jx20080208013
* NTA: 240707885
* VIAF: 75249726
* WorldCat: lccn-n84065321

 |
**יוני חן** (נולד בשם יונתן חנונו; 10 באוגוסט 1953 – 27 ביוני 1995) היה שחקן, במאי, בובנאי ומדבב ישראלי.

ביוגרפיה
--------

חן נולד ב-1953 בישראל למשפחה יוצאת חלב. עד גיל שבע חי עם משפחתו חמש שנים בקובה.

חן בוגר בית הספר לאמנויות תלמה ילין בגבעתיים. בצה"ל שירת בלהקת גייסות השריון. לאחר מכן למד בחוג לאמנות התיאטרון באוניברסיטת תל אביב.

שיחק בתיאטרון המרתף, בקבוצת התיאטרון של המרכז התיאטרוני בנווה צדק, בתיאטרון אורנה פורת לילדים ולנוער, בתיאטרון הקאמרי ועוד.

השתתף בסרטים "הלהקה" (1978), "דיזנגוף 99" (1979) ו"חמש חמש" (1980), ובתוכנית "פרפר נחמד", בה דיבב את בץ בשנים 1982–1993.

חן הקים את אולפן הדיבוב "אולפנטו" ב-1991 במרתף בצפון רחוב בן-יהודה בתל אביב.

חן היה שותף, בין השאר, בדיבוב התוכניות "נילס הולגרסון" (מולי, גורגו וגוסטב), "הקוסם מארץ עוץ" (איש הפח), "הנעלולים" (נעליז ונעל חרש), "הדרדסים" (רגזני, גנדרני, זללני, ישנוני, חלמני ופה גדול), "הדוד טוביה הטוב" (כל הדמויות), "קיסמון הקוסם", "בארץ הקטקטים", "קיד וידאו" (קיד), "דן-דין השופט" (בינו), "עמיקו וחבריו", "כח וידאו", "ממלכת כיעורוניה" (גרנלון), "נחשון", "לוני טונס" (אלמר פאד, סילבסטר החתול וטאז השד הטסמני), "תיאודור החמור", "איפה אפי?" ו"באטמן", והסרטים "מסיכת התעתועים" ו"הרוח בערבי הנחל".

מותו
----

יוני חן נפטר ב-27 ביוני 1995 ממחלת האיידס. הותיר אחריו את בן זוגו, ארי.

חן נחשב לנפטר ממחלת האיידס הראשון מהקהילה הגאה בארץ, וכפי שהעידה על כך השחקנית אפי בן ישראל שהופיעה לצדו בתוכנית "פרפר נחמד" בריאיון משנת 2012: "חן היה טראומה כי זה היה ממקרי האיידס הראשונים בברנז'ה".

לאחר מותו רכשו אולפני אלרום את אולפן הדיבוב שהקים.

קישורים חיצוניים
----------------

* יוני חן, במיזם "אישים" לתיעוד היצירה הישראלית
* יוני חן, במסד הנתונים הקולנועיים IMDb (באנגלית)
* יוני חן, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* יוני חן, במסד הנתונים הקולנועיים KinoPoisk (ברוסית)
* יוני חן, באתר Discogs (באנגלית)
* יוני חן, בארכיון הבימה
* יוני חן, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* יוני חן, באתר הבימה
* אורנה לביא פלינט מספרת על יוני חן
* 4 יוני חן, בתוכנית הילדים "פרפר נחמד"
**פרדי ברת'ולומיו** (**Freddie Bartholomew**‏; 28 במרץ 1924 - 23 בינואר 1992) היה שחקן קולנוע אמריקאי ממוצא בריטי שהתפרסם בעיקר בסרטיו כילד/נער בשנות ה-30.

קורות חיים
----------

הוא נולד בלונדון אך גדל בבית דודתו "סיסי" בעיר וורמינסטר במחוז וילטשייר בדרום-מערב אנגליה. כבר בגיל שלוש החל להופיע בחגיגות מקומיות ובגיל שש (1930)הופיע לראשונה בקולנוע. הוא הופיע בארבעה סרטים בריטיים בתפקידים קטנים עד שבשנת 1934 ראו אותו הבמאי ג'ורג' קיוקור והמפיק דייוויד סלזניק והחליטו לתת לו את תפקיד דייוויד הילד בסרט דייוויד קופרפילד.

ברת'ולומיו ודודתו עברו ב-1934 לארצות הברית וחברת מטרו גולדווין מאייר החתימה אותו על חוזה לשבע שנים. הסרט היה הצלחה גדולה וברת'ולומיו הפך לכוכב קולנוע.

בין הצלחותיו היו אנה קארנינה עם גרטה גרבו (1935), "חייל מקצועי" עם ויקטור מקלגלן וגלוריה סטיוארט (1935), לורד פונטלרוי הקטן (1936), "לוידס מלונדון" עם טיירון פאואר (1936) ו"ספנים אמיצים" עם ספנסר טרייסי, מיקי רוני ומלווין דאגלס (1937).

רוב הכסף שהרוויח הוצא על עורכי דין נגד הוריו שתבעו את חלקם ברווחים. דודתו בקשה ממטרו גולדווין מאייר להעלות את שכרו וסכסוך זה פגע בקריירה שלו. ב-1938 שיחק בסרט "החטוף" לפי ספרו של רוברט לואיס סטיבנסון וב-1940 שיחק במשפחת רובינסון השווייצרית.

במלחמת העולם השנייה שירת בצבא אך נפצע בתאונה ושוחרר.

לאחר המלחמה לא הצליח לשקם את הקריירה הקולנועית שלו ופנה לטלוויזיה בה השתתף בסדרות ובפרסומות.

נפטר בגיל 67 מאמפיזמה של הריאות.

ב-1960 נקבע לכבודו כוכב בשדרת הכוכבים של הוליווד.

פילמוגרפיה חלקית
----------------

* דייוויד קופרפילד (1935)
* אנה קארנינה (1935)
* חייל מקצועי (1935)
* לורד פונטלרוי הקטן (1936)
* לוידס מלונדון (1936)
* ספנים אמיצים (1937)
* החטוף (1938)
* לורד ג'ף (1938)
* משפחת רובינסון השווייצרית (1940)
* יאנקי באיטון (1942)
* קאדטים במצעד (1942)

קישורים חיצוניים
----------------

ויקישיתוף מדיה וקבצים בנושא **פרדי ברת'ולומיו** בוויקישיתוף

* פרדי ברת'ולומיו, במסד הנתונים הקולנועיים IMDb (באנגלית)
* פרדי ברת'ולומיו, באתר AllMovie (באנגלית)
* פרדי ברת'ולומיו, במסד הנתונים הקולנועיים KinoPoisk (ברוסית)
* פרדי ברת'ולומיו, באתר find a grave
* פרדי ברת'ולומיו, באתר אנציקלופדיה בריטניקה (באנגלית)
* פרדי ברת'ולומיו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447614105171
* BNE: XX1297964
* BnF: cb140077459 (data)
* GND: 1147295107
* ISNI: 0000 0000 6301 9607
* LCCN: n85151838
* SNAC: w6dz3m9t
* SUDOC: 137763387
* VIAF: 34654928
* WorldCat: lccn-n85151838

 |